ᱢᱩᱡᱚᱯᱷᱯᱷᱚᱨᱜᱚᱲ ᱦᱚᱱᱚᱛ

ᱢᱩᱡᱚᱯᱷᱯᱷᱚᱨᱜᱚᱲ ᱦᱚᱱᱚᱛ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱢᱩᱡᱚᱯᱷᱯᱷᱚᱨᱜᱚᱲ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱪᱤᱱᱟᱵᱽ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾

ᱪᱟᱪᱞᱟᱣ
ᱦᱚᱱᱚᱛ ᱫᱚ ᱥᱟᱥᱚᱱ ᱞᱮᱠᱟᱛᱮ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱯᱮᱭᱟ ᱛᱟᱦᱚᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ , ᱡᱟᱦᱟᱸ ᱢᱩᱫᱽᱨᱮ ᱜᱩᱴ ᱙᱓ ᱜᱚᱴᱟᱝ ᱤᱭᱩᱱᱤᱭᱚᱱ ᱠᱟᱣᱩᱱᱥᱤᱞ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ
᱒᱐᱑᱗ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ ᱱᱚᱣᱟ ᱦᱚᱱᱚᱛ ᱨᱮ ᱔,᱓᱒᱘,᱕᱔᱙ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱩᱫᱽ ᱨᱮ ᱒,᱒᱒᱓,᱐᱘᱕ ᱜᱚᱴᱟᱝ ᱠᱚᱲᱟ ᱟᱨ ᱒,᱑᱐᱕,᱑᱔᱕ ᱜᱚᱴᱟᱝ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱹᱛᱩ ᱨᱤᱱ ᱦᱚᱲ ᱫᱚ ᱓,᱖᱓᱐,᱑᱓᱘ ᱜᱚᱴᱟᱝ ᱟᱨ ᱥᱚᱦᱚᱨ ᱨᱤᱱ ᱦᱚᱲ ᱫᱚ ᱖᱙᱘,᱔᱑᱑ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱤᱠᱷᱱᱟᱹᱛ ᱫᱚᱨ ᱫᱚ ᱔᱗.᱑᱑% ᱛᱟᱦᱮᱸ ᱠᱟᱱᱟ ᱾

 ᱫᱷᱚᱨᱚᱢ 
᱒᱐᱑᱗ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱢᱩᱥᱞᱤᱢ ᱦᱚᱲ ᱫᱚ ᱙᱙.᱗᱘% ᱢᱮᱱᱟᱜ ᱠᱚᱣᱟ ᱾

 ᱯᱟᱹᱨᱥᱤ 
᱒᱐᱑᱗ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ ᱘᱘.᱒᱓% ᱦᱚᱲ ᱮᱞ ᱫᱚ ᱥᱟᱨᱟᱭᱠᱤ, ᱕.᱖᱖% ᱫᱚ ᱯᱟᱧᱡᱟᱵᱤ, ᱔.᱕᱑% ᱫᱚ ᱩᱨᱫᱩ ᱟᱨ ᱑.᱐᱗% ᱯᱟᱥᱛᱚ ᱫᱚ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱟ ᱾

ᱱᱟᱜᱟᱢ
ᱢᱩᱡᱚᱯᱷᱯᱷᱚᱨᱜᱚᱲ ᱫᱚ ᱛᱟᱦᱮᱸ ᱠᱟᱱᱟ ᱢᱚᱞᱛᱟᱱ ᱴᱚᱴᱷᱟ ᱨᱤᱱ ᱢᱟᱞᱞᱤᱟᱱ ᱦᱚᱲ ᱠᱚᱣᱟᱜ ᱢᱤᱫᱴᱟᱹᱝ ᱢᱟᱨᱮ ᱥᱚᱦᱚᱨ ᱠᱟᱱᱟ ᱾ ᱢᱚᱦᱚᱢᱢᱚᱫᱽ ᱤᱵᱚᱱᱼᱮ ᱠᱟᱥᱤᱢ ᱟᱜ ᱟᱹᱭᱩᱨ ᱛᱮ ᱳᱢᱟᱭᱚᱫ ᱟᱨᱵᱚ ᱠᱚ ᱘ ᱥᱚᱛᱟᱵᱫᱤ ᱨᱮᱱᱟᱜ ᱮᱛᱚᱦᱚᱵ ᱥᱮᱫ ᱱᱚᱶᱟ ᱴᱚᱴᱷᱟ ᱨᱮ ᱤᱥᱞᱟᱢ ᱯᱟᱥᱱᱟᱣ ᱠᱟᱛᱮ ᱱᱚᱣᱟ ᱴᱚᱴᱷᱟ ᱠᱚ ᱡᱤᱛᱠᱟᱹᱨ ᱞᱮᱫᱟ ᱾

᱙᱙᱗ ᱠᱷᱨᱤᱥᱴᱟᱵᱫᱚ ᱨᱮ ᱥᱩᱞᱛᱟᱱ ᱢᱚᱦᱚᱢᱩᱫ ᱜᱚᱡᱱᱟᱵᱷᱤ ᱟᱡ ᱵᱟᱵᱟ ᱥᱩᱞᱛᱟᱱ ᱥᱮᱵᱩᱠᱴᱮᱜᱤ ᱫᱟᱨᱟᱭ ᱛᱮ ᱛᱷᱟᱯᱚᱱ ᱟᱠᱟᱱ ᱜᱚᱡᱱᱟᱵᱷᱤᱫ ᱨᱟᱡᱽᱵᱚᱝᱥᱚ ᱨᱟᱡᱽᱯᱚᱱᱚᱛ ᱮ ᱦᱟᱢᱮᱴ ᱞᱮᱫᱟ ᱾ ᱑᱐᱐᱕ ᱠᱷᱨᱤᱥᱴᱟᱵᱽᱫᱚ ᱨᱮ ᱩᱱᱤ ᱫᱚ ᱠᱟᱵᱟᱞ ᱨᱮ ᱥᱟᱦᱤᱥ ᱠᱚ ᱡᱤᱛᱠᱟᱹᱨ ᱞᱮᱫᱟ ᱟᱨ ᱚᱱᱟ ᱛᱟᱭᱚᱢ ᱯᱟᱧᱡᱟᱵᱽ ᱴᱚᱴᱷᱟ ᱡᱤᱛᱠᱟᱹᱨ ᱞᱮᱱᱟ ᱾ ᱫᱤᱞᱞᱤ ᱥᱩᱞᱛᱟᱱᱟᱛ ᱟᱨ ᱛᱟᱭᱚᱢᱛᱮ ᱢᱩᱜᱷᱚᱞ ᱨᱟᱡᱽᱯᱟᱴ ᱫᱚ ᱱᱚᱣᱟ ᱴᱚᱴᱷᱟ ᱥᱟᱥᱚᱱ ᱞᱮᱫᱟᱭ ᱾ ᱫᱷᱚᱨᱚᱢ ᱥᱟᱯᱷᱤ ᱥᱟᱫᱷᱤᱭᱟᱹ ᱠᱚ ᱚᱡᱮᱛᱮ ᱯᱟᱧᱡᱟᱵᱽ ᱴᱚᱴᱷᱟ ᱫᱚ ᱢᱩᱬᱩᱛ ᱞᱮᱠᱟᱛᱮ ᱢᱩᱥᱞᱟᱹ ᱠᱚ ᱦᱩᱭ ᱞᱮᱱᱟ, ᱡᱟᱦᱟᱭ ᱠᱚᱣᱟᱜ ᱰᱚᱨᱜᱟᱦᱚ ᱯᱟᱧᱡᱟᱵᱽ ᱴᱚᱴᱷᱟ ᱨᱮᱭᱟᱜ ᱚᱛ ᱨᱮ ᱢᱮᱱᱟᱜᱼᱟ ᱾

᱑᱑᱘᱕ ᱠᱷᱨᱤᱥᱴᱟᱵᱫᱚ ᱨᱮ ᱯᱟᱨᱚᱥᱥᱚ ᱨᱮᱱ ᱢᱟᱨᱟᱝ ᱥᱩᱞᱛᱟᱱ ᱥᱟᱦᱚᱵᱽᱼᱩᱫᱫᱤᱱ ᱢᱚᱦᱚᱢᱢᱚᱫ ᱜᱳᱣᱨᱤ ᱯᱟᱧᱡᱟᱵᱽ ᱡᱤᱛᱠᱟᱹᱨ ᱛᱟᱭᱚᱢ ᱢᱩᱡᱯᱷᱯᱷᱚᱨᱜᱚᱲ ᱴᱚᱴᱷᱟ ᱢᱩᱥᱞᱟᱹ ᱜᱳᱣᱨᱚᱫᱽ ᱥᱩᱞᱛᱟᱱᱤ ᱟᱜ ᱦᱤᱸᱥ ᱦᱩᱭ ᱞᱮᱱᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱞᱚᱜᱚᱱ ᱛᱟᱞᱟ ᱢᱟᱦᱟ ᱥᱚᱦᱚᱨ ᱞᱮᱠᱟᱛᱮ ᱩᱛᱱᱟᱹᱣ ᱞᱮᱱᱟ ᱟᱨ ᱟᱭᱢᱟ ᱢᱩᱥᱞᱟᱹ ᱥᱩᱯᱷᱤ ᱫᱷᱚᱨᱚᱢ ᱯᱟᱥᱱᱟᱣ ᱠᱚ ᱴᱚᱴᱷᱟ ᱨᱤᱱ ᱦᱚᱲ ᱠᱚ ᱤᱥᱞᱟᱢ ᱫᱷᱚᱨᱚᱢ ᱨᱮᱠᱚ ᱥᱮᱞᱮᱫ ᱮᱱᱟ ᱾

ᱥᱟᱹᱠᱷᱭᱟᱹᱛ